კომპანიის ბალანსზე ირიცხება მაღალი ძაბვის საჰაერო და მიწისქვეშა ხაზები, სატრანსფორმატორო პუნქტები, ტრანსფორმატორები, გამთიშველები და რეზერვის ავტომატური ჩართვის ფარები. კონტრაქტორი ჩამოთვლილი ინფრასტრუქტურის მოსავლელად და დაზიანებებზე რეაგირებისთვის, უნდა აკმაყოფილებდეს შემდეგ მოთხოვნებს:

1. ”კომპანიას” უნდა ჰქონდეს ლაბორატორიის აკრედიტაციის მოწმობა გაცემული საქართველოს აკრედიტაციის ერთიანი ეროვნული ორგანოს მიერ. აკრედიტაციის სფერო განისაზღვრება მოწმობის დანართში.
2. უნდა ჰყავდეს მაღალი ძაბვის ლაბორატორიის მანქანა, რომელიც აღჭურვილი იქნება შესაბამისი საზომი ელ. ხელსაწყოთი, რომელიც გატარებული და დამოწმებული უნდა იყოს საქ. სტანდარტში.
3. ”კომპანიას” უნდა გააჩნდეს მაღალ ძაბვაზე არანკლებ 4-5 წლის მუშაობის გამოცდილება.
4. მაღალ ძაბვაზე და დაბალ ძაბვაზე მომსახურე პერსონალს უნდა ჰქონდეს საკვალიფიკაციო მოწმობები და ჩაბარებული უნდა ჰქონდეს გამოცდები უსაფრთხოების ტექნიკაში.
5. ”კომპანიის” მომსახურე პერსონალმა უნდა იცოდეს ავტომატური გადამრთველის ”ავეერის” მუშაობის პრინციპი და უნდა ერკვეოდეს ელექტრო-სქემაში.
6. ”კომპანიას” უნდა გააჩნდეს მინიმუმ ერთი მსუბუქი ავტომანქანა 24-საათიანი სადისპეჩერო მომსახურებისათვის.
7. ”კომპანიამ” უნდა განახორციელოს 24-საათიანი სადისპეჩერო მომსახურება თბილისსა და რეგიონებში ”სილქნეტი”-ს ბალანსზე არსებული სატრანსფორმატორო ჯიხურების, მაღალი და დაბალი ძაბვის კაბელებისა და ელ. მოწყობილობა-დანადგარებზე.
8. ”კომპანიას” უნდა გააჩნდეს მიწის სამუშაოებისათვის, როგორც შიდა ძრავის კომპრესორი, ასევე ელექტრო კომპრესორი.
9. ”კომპანიამ” თავისი მასალებით უნდა უზრუნველყოს სს ”სილქნეტის” ბალანსზე არსებული როგორც მაღალი ძაბვის, ასევე დაბალი ძაბვის კაბელების, სატრანსფორმატორო ჯიხურების, ძალოვანი ტრანსფორმატორების, ასევე მაღალი ძაბვის ზეთოვანი და მექანიკური ამომრთველების, დაბალი ძაბვის უჯრედების და ავტომატურ გადამრთველების ”ავეერების” მომსახურებას.
10. (სააბონენტო მომსახურების შემთხვევაში) უნდა წარმოადგინოს გეგმა-გრაფიკი ელ. მოწყობილობა-დანადგარების პროფილაქტიკურ-სარემონტო სამუშაოებზე და მაღალი ძაბვის უჯრედებისა და კაბელების ამაღლებული ძაბვით გამოცდაზე.